
	1.
	Rīkojuma projekts
 Latvijas Nacionālās aizsardzības akadēmijas Satversme
	Iebildums (IZM - 21.03.2024.)
Izglītības un zinātnes ministrija aicina novērst šādas nepilnības:

1. precizēt 2. punktu, svītrojot 2.1. un 2.4. apakšpunktu, jo nav saprotams, kāpēc bez NATO oficiālajām valodām izvēlētas tieši latīņu un ukraiņu valoda. Arī spēkā esošās satversmes 2. punktā akadēmijas nosaukums norādīts tikai NATO oficiālajās valodās;

2. savstarpēji saskaņot 5.2. un 7.2. apakšpunktu – 5.2. apakšpunktā norādīts, ka akadēmijas mērķis ir īstenot profesionālās augstākās izglītības studiju programmas, savukārt 7.2. apakšpunktā noteikts, ka izstrādā, īsteno un pastāvīgi pilnveido akadēmiskās un profesionālās studiju programmas. Izglītības likuma 6. pantā noteikts, ka viens no izglītības veidiem ir profesionālā izglītība un akadēmiskā izglītība.  Augstskolu likums neparedz iedalījumu akadēmiskajās un profesionālajās studiju programmās. Iesakām lietot terminus “akadēmiskās izglītības programmas” un “profesionālās augstākās izglītības programmas”;

3. precizēt 7.5. apakšpunktu – no esošās punkta redakcijas izriet, ka akadēmija piešķir gan zinātnes doktora grādu, gan profesionālo doktora grādu mākslās. Augstskolu likumā netiek lietots termins “profesionālie grādi”. Iesakām izvērtēt apakšpunkta nepieciešamību, jo kādu grādu vai profesionālo kvalifikāciju piešķir izriet no, piemēram, Augstskolu likuma 59. panta, kur noteikts kādu grādu un kāda līmeņa profesionālo kvalifikāciju var iegūt, apgūstot akreditētu attiecīgā cikla augstākās izglītības programmu. Turklāt, augstskola var piešķirt grādu un profesionālo kvalifikāciju tikai atbilstoši studiju kvalitātes komisijas lēmumā norādītajam;

4. precizēt 7.6. apakšpunktu – Izglītības likuma 1. panta 6. punktā noteikts, ka izglītības dokuments ir dokuments, kas apliecina personas iegūto izglītību atbilstoši noteiktai izglītības pakāpei, veidam un programmai vai šīs izglītības daļēju apgūšanu. Saskaņā ar Augstskolu likuma 59. pantu, pēc apgūtas akreditētas attiecīgā cikla augstākās izglītības programmas var iegūt īsā cikla profesionālās augstākās izglītības un profesionālās kvalifikācijas diplomu, bakalaura diplomu, bakalaura un profesionālās kvalifikācijas diplomu, maģistra diplomu, maģistra un profesionālās kvalifikācijas diplomu, profesionālās kvalifikācijas diplomu, zinātnes doktora diplomu un profesionālā doktora diplomu mākslās. Savukārt, saskaņā ar Profesionālās izglītības likumu un Ministru kabineta 2023. gada 7. februāra noteikumiem Nr. 52 “Valsts atzītu profesionālo izglītību un profesionālo kvalifikāciju apliecinošu dokumentu, moduļa apliecību un profesionālās izglītības programmas daļas apguvi apliecinošu dokumentu noteikumi” ir šādi profesionālās kvalifikācijas dokumenti, kas apliecina personas profesionālo kvalifikāciju vai tās daļu – profesionālās kvalifikācijas apliecība un apliecība par profesionālās kvalifikācijas daļas apguvi. Nav saprotams kādus citus izglītības dokumentus akadēmija paredzējusi izsniegt;

5. precizēt 24. punktu – saskaņā ar Augstskolu likuma 26. pantu, augstskolas personālu veido akadēmiskais personāls, vispārējais augstskolas personāls un studējošie. Līdz ar to aicinām 24.1. un 24.2. apakšpunktus apvienot izsakot šādā redakcijā: “akadēmiskais personāls - akadēmiskā personāla amatos ieceltie karavīri, ievēlētie un darbā pieņemtie civilie darbinieki;”
 
Piedāvātā redakcija
-
	Ņemts vērā
Pamatojoties uz Izglītības un zinātnes ministrijas ieteikumiem, veiktas izmaiņas un veikts Satversmes izmaiņu saskaņojumus ar Latvijas Nacionālās aizsardzības akadēmijas padomi.
	-

	2.
	Anotācija (ex-ante)
Anotācijas (ex-ante) nosaukums
	Iebildums (TM - 26.04.2024.)
Ņemot vērā to, ka Augstskolu likuma 10.panta otrā daļa noteic augstskolu Satversmē ietveramos priekšnoteikumus, lūdzam projekta anotācijā skaidrot vai projekts aptver Augstskolu likuma 10. panta otrās daļas 7. un 8. punkta noteiktos priekšnoteikumus. Norādām,  ja minētās prasības noteiktas Latvijas Nacionālās aizsardzības akadēmijas darbības noteikumos, tad lūdzam to norādīt augstskolas Satversmē vai projekta anotācijā.
Piedāvātā redakcija
-
	Ņemts vērā
Augstskolu likuma 10.panta otrās daļas 7.punkts nosaka, ka augstskolas satversmē ietverams noteikums par  augstskolas iekšējo normatīvo aktu izdošanas kārtības, līdz ar to NAA Satvermes projektā šī norma ir iekļauta 7.9. apakšpunktā, un 8.punktā.Proti, NAA viens no uzdevumiem ir izstrādāt un izdot akadēmijas iekšējos normatīvos aktus, kas nav pretrunā pašai Satversmei, kā arī citiem normatīvajiem aktiem,t. sk. ārējiem normatīvajiem aktiem. Savukārt Augstskolu likuma 10.panta otrās daļas 8.punkts noteikums par strīdu izskatīšanas kārtība augstskolā ir iekļauts NAA Satversmes 21.punktā. Respektīvi, studējošo un akadēmiskā personāla iesniegumus par augstskolas satversmē noteikto akadēmisko brīvību un tiesību ierobežojumiem vai pārkāpumiem izskata akadēmiskā šķīrējtiesa. Akadēmijas izdotos administratīvos aktus vai faktisko rīcību var apstrīdēt Aizsardzības ministrijā Administratīvā procesa likumā noteiktajā kārtībā,t.i. šāda kārtība ir noteikta 2023. gada 7. novembra Ministru kabineta noteikumu Nr. 643 "Latvijas Nacionālās aizsardzības akadēmijas darbības noteikumi" 22.punktā. 
	Anotācijas (ex-ante) nosaukums

	3.
	Anotācija (ex-ante)
1. Tiesību akta projekta izstrādes nepieciešamība
	Iebildums (TM - 26.04.2024.)
Lūdzam projekta anotācijā sniegt izvērstu informāciju, kas ar projektu tiek grozīts, papildināts. 
Piedāvātā redakcija
-
	Ņemts vērā
Atbilstoši Augstskolu likuma Pārejas noteikumu 64.punktam Aizsardzības ministrijai ne vēlāk kā līdz 2022. gada 31. martam bija jāiesniedz Latvijas Nacionālās aizsardzības akadēmijas satversmes apstiprināšana Ministru kabinetā.  Proti, NAA Satversme tika sagatavota, ņemot vērā 16.08.2021. stājušos spēkā  grozījumus Augstskolu likumā. Jāpiebilst,ka lai grozītu Ministru kabineta rīkojumu vai lēmumu, nav nepieciešama kāda īpaša problēma, jo tie ir tiesību piemērošanas akti, kas pakārtoti normatīvajiem aktiem. Tādējādi grozījumu pamatojums šajā gadījumā var būt gan normatīvo aktu grozījumi (šajā gadījumā tie ir Augstskolu likuma grozījumi), gan faktiskās situācijas izmaiņas, gan citi apstākļi, kas liek izdarīt faktiskus precizējumus.
	1. Tiesību akta projekta izstrādes nepieciešamība

	4.
	Anotācija (ex-ante)
7. Tiesību akta projekta izpildes nodrošināšana un tās ietekme uz institūcijām
	Iebildums (TM - 26.04.2024.)
Lūdzam aizpildīt projekta anotācijas 7. sadaļu, ņemot vērā to, ka projekts attiecas uz pašu augstskolu kā valsts iestādi (atbilstoši Augstskolu likuma 7.panta otrajai daļai).  Attiecīgi norādot, kas mainās vai paliek nemainīgs iestādes veicamajās darbībās. 
Piedāvātā redakcija
-
	Ņemts vērā
Atbilstoši NAA pārvaldības modelim, kā arī atbilstoši Augstskolu likuma 12.panta trešajai daļai Latvijas Nacionālās aizsardzības akadēmijas pārvaldes institūcijas ir padome, senāts, rektors un akadēmiskā šķīrējtiesa. Tas nozīmē, ka tāda augstskolas lēmējinstitūcija kā  satversmes sapulce NAA nav paredzēta. Līdz ar to tiesību normas,kas regulē satversmes sapulci,  nav iekļautas.
	7. Tiesību akta projekta izpildes nodrošināšana un tās ietekme uz institūcijām

	5.
	Anotācija (ex-ante)
2. Tiesību akta projekta ietekmējamās sabiedrības grupas, ietekme uz tautsaimniecības attīstību un administratīvo slogu
	Priekšlikums (TM - 26.04.2024.)
Lūdzam aizpildīt projekta anotācijas 2. sadaļu, ņemot vērā to, ka projekts attiecas uz augstskolas personālu. 
Piedāvātā redakcija
-
	Ņemts vērā
NAA Satversmes sapulces funkcijas pārņēma augstskolas padome, līdz ar to NAA pārvaldes darba organizācija tika pilnveidota un optimizēta, kā arī Satversmes sapulcē iesaistītais personāls – akadēmiskais, vispārējs un studējošie (12 – akadēmiskais personāls, 4 – vispārējs personāls un 4 – studējošie) var pilnvērtīgi koncentrēties savu tiešu funkciju veikšanai. Ņemot vērā NAA specifiku, kur militārie darbinieki nepārtraukti rotē,  Satversmes sapulces sastāvs nepārtraukti mainījās, kas prasīja 2-3 reizes gadā rīkot personāla kopsapulces, lai ievēlētu jaunos Satversmes sapulces locekļus un sagatavotu atbilstošus dokumentus.
 
	2. Tiesību akta projekta ietekmējamās sabiedrības grupas, ietekme uz tautsaimniecības attīstību un administratīvo slogu

	6.
	Anotācija (ex-ante)
8.1.7. uz klimatneitralitāti
	Priekšlikums (TM - 26.04.2024.)
Lūdzam aizpildīt projekta anotācijas 8.1.7. apakšpunktu. 
Piedāvātā redakcija
-
	Nav ņemts vērā
Nav attiecināms. 
	8.1.7. uz klimatneitralitāti



